wickkiey/tamil-wikipedia-markdown huggingface dataset:
# நபரங்குபூர் மக்களவைத் தொகுதி


**நபரங்குபூர் மக்களவைத் தொகுதி** (*Nabarangpur Lok Sabha constituency*-முன்னர் நவ்ராங்பூர் மக்களவைத் தொகுதியாக அறியப்பட்டது) கிழக்கு இந்தியாவில் ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும். 1967 முதல் 1998 வரை காகபதி பிரதானி 9 முறை இந்தத் தொகுதியைப் பிரதிநிதித்துவப்படுத்தியதால் இது இந்திய தேசிய காங்கிரசின் பாதுகாப்பான தொகுதிகளில் ஒன்றாகும்.  

## சட்டசபை பிரிவுகள்
2008ஆம் ஆண்டில் எல்லை நிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகளாக மல்கன்கிரி, சித்ரகொண்டா, கோட்பாத், நபரங்பூர், கொடிங்கா, தபுகாம் மற்றும் உமர்கோட் இருந்தன.  

எல்லை நிர்ணயம் செய்யப்பட்டதைத் தொடர்ந்து, தற்போது, இந்தத் தொகுதியில் பின்வரும் சட்டமன்றப் பிரிவுகள் உள்ளன.  
| 73 | உமர்கோட் (ப.கு.) | நபரங்குபூர் | நித்தியானந்தா கோண்ட் | பாரதிய ஜனதா கட்சி |
| --- | --- | --- | --- | --- |
| 74 | ஜரிகாம் (ப.கு.) | நர்சிங் பத்ரா |  |  |
| 75 | நபரங்குபூர் (ப.கு.) | கௌரி சங்கர் மாஜி |  |  |
| 76 | தபுகம் (ப.கு.) | மனோகர் ரந்தாரி | பிஜு ஜனதா தளம் |  |
| 142 | கோட்பாட் (ப.கு.) | கோராபுட் | ரூபு பத்ரா | பாரதிய ஜனதா கட்சி |
| 146 | மல்கன்கிரி (ப.கு.) | மால்கான்கிரி | நரசிங்கா மட்காமி |  |
| 147 | சித்ரகொண்டா (ப.கு) | மங்கு கில்லா | இந்திய தேசிய காங்கிரசு | } |

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து, இதுவரை 17 தேர்தல்கள் நடத்தப்பட்டுள்ளன.  

நபரங்குபூர் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்.  
| 1952 | பொன்னட சுப்பா ராவ் | கனாதந்திர பரிசத் |  |
| --- | --- | --- | --- |
| 1962 | ஜெகன்நாத ராவ் | இந்திய தேசிய காங்கிரசு |  |
| 1967 | காகபதி பிரதானி |  |  |
| 1971 |  |  |  |
| 1977 |  |  |  |
| 1980 |  |  |  |
| 1984 |  |  |  |
| 1989 |  |  |  |
| 1991 |  |  |  |
| 1996 |  |  |  |
| 1998 |  |  |  |
| 1999 | பரசுராம் மாஜி | பாரதிய ஜனதா கட்சி |  |
| 2004 |  |  |  |
| 2009 | பிரதீப் குமார் மாஜி | இந்திய தேசிய காங்கிரசு |  |
| 2014 | பாலபத்ரா மாஜி | பிஜு ஜனதா தளம் |  |
| 2019 | ரமேஷ் சந்திர மாஜி |  |  |
| 2024 | பாலபத்ரா மாஜி | பாரதிய ஜனதா கட்சி | } |

## தேர்தல் முடிவுகள்

### 2024
2024ஆம் ஆண்டின் இந்தியப் பொதுத் தேர்தலின் நான்காவது கட்டத்தில் 2024 மே 13 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன்படி பாரதிய ஜனதா கட்சி வேட்பாளர் பலபத்ரா மாஜி, பிஜு ஜனதா தளம் வேட்பாளர் பிரதீப் குமார் மஜியை 87,536 வாக்குகள் வித்தியாசத்தில் தோற்கடித்தார்.
# ஜோராவர் (இலகு ரக பீரங்கி வண்டி)



**ஜோராவர் எல் டி** (*Zorawar LT*), இமயமலை போன்ற மிக உயரமான போர்க்களங்களில், குறிப்பாக லடாக் போன்ற, சீன எல்லையை ஒட்டியுள்ள பகுதிகளில் இந்தியத் தரைப்படையினர் பயன்படுத்துவதற்காக, இந்தியப் போர் ஊர்திகள் ஆராய்ச்சி மற்றும் வளர்ச்சி நிறுவனம் (DRDO) மற்றும் லார்சன் அன்ட் டூப்ரோ நிறுவனம் இணைந்து உள்நாட்டில் தயாரிக்கப்படும் ஒரு இலகு ரக பீரங்கிகளுடன் கூடிய கவச வாகனம் ஆகும். இது குஜராத் மாநிலத்தின் சூரத் மாவட்டத்திலுள்ள துறைமுக நகரான அசிராவில் தயாரிக்கப்படுகிறது.  

இதன் முன்மாதிரி பீரங்கி வண்டி 6 சூலை 2024 அன்று வெளியியானது.முதல்கட்டமாக 59 இலகு ரக ஜோராவர் பீரங்கி வண்டிகள் தயாரிக்க இந்திய இராணுவம் கேட்டுக் கொண்டுள்ளது. 2027ஆம் ஆண்டிற்குள் 295 ஜோராவர் இலகு ரக பீரங்கி வண்டிகளை செய்யத் திட்டமிட்டுள்ளது.-  

25 டன் எடை கொண்ட ஜோராவரின் பீரங்கி வண்டிக்கான 8V199 ரக எஞ்சின் ரோல்ஸ்ராய் நிறுவனம் அக்டோபர் 2024ல் வழங்க உள்ளது.  
இந்த இலகு ரக ஜோராவர் பீரங்கி வண்டிகளை உலங்கு வானூர்திகளில் எளிதாக லடாக் போன்ற சீன எல்லைப்புறங்களில் கொண்டு செல்ல முடியும்.  

## ஜோரவார் பீரங்கியின் தேவை
40 முதல் 70 டன் எடை கொண்ட முதன்மை பீரங்கி வண்டிகளை இமயமலை போன்ற உயரமான போர்க்களங்களுக்கு எளிதாக கொண்டு செல்ல இயலாத காரணத்தினால், 25 டன்கள் கொண்ட ஜோராவர் போன்ற இலகு ரக பீரங்கி வண்டிகளை உற்பத்தி செய்ய காரணமானது.  

## பெயர்க் காரணம்
ஜம்மு காஷ்மீரை ஆண்ட டோக்ரா பேரரசின் தலைமைப் படைத்தலைவரான ஜோராவர் சிங் நினைவாக இந்த இலகு ரக பீரங்கி வண்டிக்கு **ஜோராவர்** எனப்பெயரிடப்பட்டது.  

## கொள்முதல்
தொடக்க கட்டமாக இந்திய இராணுவம் 59 ஜோராவர் இலகு ரக வண்டிகளை உற்பத்தி செய்ய லார்சன் அன்ட் டூப்ரோ நிறுவனத்திற்கு அனுமதி வழங்கியுள்ளது. மீதமுள்ள 295 ஜோராவர் பீரங்கிகளை 2027ஆம் ஆண்டிற்குள் உற்பத்தி செய்ய திட்டமிடப்பட்டுள்ளது.  
மேலும் **பாரத் போர்ஜ்** நிறுவனம் ஜோராவர் பீரங்கி வண்டிகளை தயாரிக்க 14 மே 2024 அன்று திட்டமிட்டுள்ளது.  

## எதிர்காலத்தில் இயக்குபவர்கள்
- 
  - இந்தியத் தரைப்படை - 59 உற்பத்தி செய்ய அனுமதி; எதிர்காலத்தில் 295 உற்பத்தி செய்ய திட்டம்.

## இதனையும் காண்க
- முதன்மை பீரங்கி வண்டி
- அர்ஜுன் பீரங்கி வண்டி
# அன்னியூர் சிவா

**அன்னியூர் சிவா்** என்கிற சிவசண்முகம் (*Anniyur Siva*-பிறப்பு 3 ஏப்ரல் 1971) ஓர் இந்திய அரசியல்வாதியும் தமிழ்நாடு சட்டமன்ற உறுப்பினரும், திராவிட முன்னேற்றக் கழக அரசியல்வாதியும் ஆவார். சிவா விழுப்புரம் மாவட்டம், விக்கிரவாண்டி (சட்டமன்றத் தொகுதிக்கு) சூலை 2024-இல் நடைபெற்ற சட்டமன்ற இடைத்தேர்தலில் வெற்றிபெற்று சட்டமன்ற உறுப்பினரானார்.  

## குடும்பம்
சிவாவிற்கு வனிதா என்ற மனைவியும், அர்சிதா சுடர் என்ற மகளும், திரிலோக் அரி என்ற மகனும் உள்ளனர்.  

## அரசியல்
- 1996ஆம் ஆண்டு அன்னியூர் கூட்டுறவு வங்கித் தலைவர்.
- 2020ஆம் ஆண்டு மாநில விவசாய அணி துணை அமைப்பாளர்.
- 2022ஆம் ஆண்டு விவசாய தொழிலாளர் அணி செயலாளர்.

## சட்டமன்ற உறுப்பினர்
விழுப்புரம் மாவட்டம், விக்கிரவாண்டி (சட்டமன்றத் தொகுதியின்) உறுப்பினர் நா. புகழேந்தி மறைவின் காரணமாக, 10 சூலை 2024 அன்று இடைத்தேர்தல் நடந்தது. இத்தேர்தலில் திமுக சார்பில் போட்டியிட்ட சிவா, பாமகவின் அன்புமணியை வென்று சட்டமன்ற உறுப்பினரானார்.
# செலுபு மக்களவைத் தொகுதி


செலுபு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1974-ஆம் ஆண்டில் இருந்து செலுபு மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## செலுபு மாவட்டம்
செலுபு மாவட்டம், நெகிரி செம்பிலான் மாநிலத்தில் உள்ள ஒரு மாவட்டம். இந்தச் செலுபு மாவட்டம், செம்போல் மாவட்டத்திற்கு அடுத்தபடியாக நெகிரி செம்பிலான் மாநிலத்திலேயே இரண்டாவது பெரிய மாவட்டமாகும். விவசாயத் துறையை முதன்மையாகக் கொண்ட மாவட்டம்.  

சிரம்பான் மாவட்டம்; செம்போல் மாவட்டம்; கோலா பிலா மாவட்டம்; பகாங் மாநிலம்; மற்றும் சிலாங்கூர் மாநிலம்; ஆகியவை செலுபு மாவட்டத்தின் எல்லைகளாக உள்ளன. செலுபு ஒரு புறநகர் மாவட்டம் ஆகும்.  

ஒரு நூற்றாண்டுக்கு முன்பு இந்த மாவட்டத்தில் சுங்கை முன்தோ *(Sungai Muntoh)* எனும் செழிப்பான ஒரு ஈயச் சுரங்க நகரம் இருந்தது. அண்மையில் இங்கு விலைமதிப்பற்ற காலனித்துவ கலைப் பொருட்கள் கண்டுபிடிக்கப்பட்டன. இந்தக் கலைப் பொருட்கள் தற்போது அரசு அருங்காட்சியகங்களில் காட்சிக்கு வைக்கப்பட்டு உள்ளன.  

## செலுபு மக்களவைத் தொகுதி

| செலுபு மக்களவைத் தொகுதியின் உறுப்பினர்கள் (1974 - 2022) |  |  |  |  |
| --- | --- | --- | --- | --- |
| 4-ஆவது மக்களவை | P089 | 1974–1978 | ரயிஸ் யாத்திம்
*(Rais Yatim)* | ****
<small></small> |
| 5-ஆவது மக்களவை | 1978–1982 | அப்துல் சமாட் இட்ரிஸ்
*(Abdul Samad Idris)* |  |  |
| 6-ஆவது மக்களவை | 1982–1986 | ரயிஸ் யாத்திம்
*(Rais Yatim)* |  |  |
| 7-ஆவது மக்களவை | P103 | 1986–1990 |  |  |
| 8-ஆவது மக்களவை | 1990–1995 | இப்ராகிம் சாலே
*(Ibrahim Salleh)* |  |  |
| 9-ஆவது மக்களவை | P113 | 1995–1999 | யூனோஸ் ரகமாட்
*(Yunus Rahmat)* |  |
| 10-ஆவது மக்களவை | 1999–2004 | ரயிஸ் யாத்திம்
*(Rais Yatim)* |  |  |
| 11-ஆவது மக்களவை | P126 | 2004–2008 |  |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2017 | சைனுடின் இசுமாயில்
*(Zainudin Ismail)* |  |  |
| 2017-2018 | காலி'' |  |  |  |
| 14-ஆவது மக்களவை | 2018–2022 | சலாலுடின் அலியாஸ்
*(Jalaluddin Alias)* | ****
<small></small> |  |
| 15-ஆவது மக்களவை | 2022–தற்போது வரையில் | } |  |  |

## செலுபு தேர்தல் முடிவுகள்
# தி மாங்க் அண்ட் தி கன்


***தி மாங்க் அண்ட் தி கன்*** (*The Monk and the Gun*) என்பது 2023 ஆண்டு வெளியான நாடகத் திரைப்படமாகும். இதை பாவோ சோய்னிங் டோர்ஜி எழுதி, இணைந்து தயாரித்ததுள்ளார். இப்படத்தில் டான்டின் வாங்சுக், டெக்கி லாமோ, பெமா ஜாங்மோ ஷெர்பா, டான்டின் சோனம், ஹாரி ஐன்ஹார்ன், சோயிங் ஜாட்ஷோ, டான்டின் ஃபுப்ஸ், யுஃபெல் லென்டுப் செல்டன், கெல்சாங் சோஜே ஆகியோர் நடித்துள்ளனர். இது பூட்டான், தைவான், பிரான்ஸ், அமெரிக்கா, ஆங்காங் ஆகிய நாடுகளுக்கு இடையேயான ஒரு சர்வதேச கூட்டு தயாரிப்பு ஆகும்.  

*தி மாங்க் அண்ட் தி கன்* 50வது டெல்லூரைடு திரைப்பட விழாவில் 1 செப்டம்பர் 2023 அன்று திரையிடப்பட்டது. இது 96வது அகாடமி விருதுகளில் சிறந்த சர்வதேச திரைப்படத்திற்காக பூட்டான் சார்பாக கலந்து கொள்ள தேர்ந்தெடுக்கப்பட்டது. மேலும் திசம்பர் இறுதிப்பட்டியலில் இடம்பெற்ற 15 படங்களில் இதுவும் ஒன்றாகும். இப்படம் வட அமெரிக்காவில் 2 பிப்ரவரி 2024 அன்று திரையரங்குகளில் வெளியானது. மேலும் 26 யூன் 2024 அன்று பிரான்சில் வெளியிட திட்டமிடப்பட்டுள்ளது.  

## கதை
2006 ஆம் ஆண்டில் பூட்டான் தனது ஜனநாயக தேர்தலை நடத்த தயாராகும்போது, பூட்டானிய அரசாங்கம் ஒரு ஒரு போலி முன்னோட்டத் தேர்தலை நடத்துகிறது. உரா என்ற ஊரில் உள்ள, ஒரு வயதான லாமா தன் சீடனான இளம் துறவி தாஷிக்கு வரவிருக்கும் எழுச்சிக்கான தயாரிப்புக்காக சில துப்பாக்கிகளை வாங்கும்படி அறிவுறுத்துகிறார். இதற்கிடையில், அமெரிக்க பயணியான ரான் கோல்மேன் ஆயுத சேகரிப்பாளருக்காக ஒரு பழங்கால துப்பாக்கியை வாங்குவதற்காக நாட்டிற்கு வருகிறார் - அந்த துப்பாக்கி தற்செயலாக துறவியின் கைகளில் கிடைக்கிறது.  

## நடிகர்கள்

- ரான் கோல்மனாக ஹாரி ஐன்ஹார்ன்
- தாஷியாக தந்தின் வாங்சுக்
- டிஷோமோவாக டெகி லாமோ
- ஷெரிங் யாங்டனாக பெமா ஜாங்மோ ஷெர்பா
- பென்ஜியாக டான்டின் சோனம்
- சோஃபலாக சோயிங் ஜாட்ஷோ
- பர்பாவாக டான்டின் ஃபப்ஸ்
- யுபெல் லென்டப் செல்டன்
- கெல்சங் சோஜெய்

## வெளியீடு
தி மாங்க் அண்ட் தி கன் 50வது டெல்லூரைடு திரைப்பட விழாவில், செப்டம்பர் 1, 2023 அன்று அதன் உலகத் திரையிடலுக்கு திரையிடப்பட்டது. பின்னர் 48வது டொராண்டோ சர்வதேச திரைப்பட விழாவில் செப்டம்பர் 9 அன்று திரையிடப்பட்டது. இது 28வது பூசன் சர்வதேச திரைப்பட விழாவில் 'ஏ விண்டோ ஆன் ஏசியன் சினிமா' பிரிவில் திரையிட அழைக்கப்பட்டு 2023 அக்டோபரில் திரையிடப்பட்டது..  

ரோட்சைட் அட்ராக்ஷன்ஸ் திரைப்பட விநியோக நிறுவனமானது படத்தின் வட அமெரிக்க விநியோக உரிமையை 2023 அக்டோபரில் பெற்றது. இப்படமானது வட அமெரிக்காவில் 2024, பிப்ரவரி அன்று வெளியானது.  

இந்த படம் 2 மே 2024 அன்று இத்தாலியில் வெளியானது (3 ஜூன் 2024 நிலவரப்படி $315 ஆயிரம் வசூலித்தது). இது பிரான்ஸ் மற்றும் பெல்ஜியத்தில் 26 ஜூன் 2024 அன்றும், ஜெர்மனியில் ஆகத்து 1 அன்றும், ஸ்பெயினில் ஆகத்து 9 அன்றும் வெளியிட திட்டமிடப்பட்டுள்ளது.
# இரேனியம் ஈராக்சைடு முப்புளோரைடு



**இரேனியம் ஈராக்சைடு முப்புளோரைடு** (*Rhenium dioxide trifluoride*) ஏன்பது ReO<sub>2</sub>F<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரேனியத்தின் ஆக்சிபுளோரைடுகளில் ஒன்றான இச்சேர்மம் வெண்மை நிறத்தில் எதிர்காந்தப்பண்புடன் காணப்படுகிறது. மற்றொரு ஆக்சிபுளோரைடு இரேனியம் மூவாக்சைடு புளோரைடு (ReO3F) ஆகும். ஈராக்சைடு முப்புளோரைடுக்கு ஓர் அரிய உதாரணம் என்ற வகையில் இந்த பொருள் சில ஆராய்ச்சிக்கான ஈர்ப்பை கொண்டுள்ளது.  

## தயாரிப்பு
செனான் இருபுளோரைடுடன் இரேனியம் மூவாக்சைடு குளோரைடைச் சேர்த்து வினைபுரியச் செய்து இரேனியம் ஈராக்சைடு முப்புளோரைடு தயாரிக்கப்படுகிறது:  
::2ReO<sub>3</sub>Cl + 3XeF<sub>2</sub> -> 2ReO<sub>2</sub>F<sub>3</sub> + O<sub>2</sub> + Cl<sub>2</sub> + 3Xe  

## பண்புகள்
இரேனியம் ஈராக்சைடு முப்புளோரைடு நான்கு உருவங்களில் காணப்படுவதாக எக்சுகதிர் படிகவியல் ஆய்வு தெரிவிக்கிறது. புளோரைடு ஈந்தணைவிகளால் இணைக்கப்பட்ட எண்முக மறு மையங்களைக் கொண்ட சங்கிலி போன்ற கட்டமைப்புகளை இரண்டு இரேனியம் ஈராக்சைடு முப்புளோரைடு உருவங்கள் ஏற்றுக்கொள்கின்றன. மற்ற இரண்டு உருக்களும் எண்முக மறு மையங்களும் பாலம் அமைக்கும் புளோரைடுகளையும் கொண்ட வளைய கட்டமைப்பை ஏற்றுக்கொள்கின்றன.((ReO<sub>2</sub>F<sub>3</sub>)<sub>3</sub> மற்றும் (ReO<sub>2</sub>F<sub>3</sub>)<sub>4</sub>). தொடர்புடைய ஆக்சிபுளோரைடுகளைப் போலவே, இந்த ஒருங்கிணைப்பு சில்படிமங்களும் இலூயிசு காரங்களின் முன்னிலையில் உடைந்து விடுகின்றன. ReO<sub>2</sub>F<sub>3</sub>L என்ற வாய்ப்பாடு கொண்ட கூட்டு விளைபொருள்கள் படிகமாகின்றன. இவ்வாய்பாட்டிலுள்ள L = அசிட்டோநைட்ரைல்களைக் குறிக்கிறது.
# டெட்ரோடான்



***டெட்ரோடான்*** (*Tetraodon*) என்பது ஆப்பிரிக்காவில் நன்னீரில் காணப்படும் கோளமீன் குடும்பத்தைச் சேர்ந்த ஒரு பேரினம் ஆகும். இந்தக் குடும்பத்தின் வகை பேரினமாகும். இதில் வரலாற்று ரீதியாகப் பல பிற சிற்றினங்களும் வகைப்படுத்தப்பட்டிருந்தன. பல ஆசியச் சிற்றினங்கள் 2013-இல் *டைக்கோடோமைக்டெர், லியொடன்* மற்றும் *பாவோ* பேரினங்களுக்கு மாற்றப்பட்டன.  

## சிற்றினங்கள்
*டெட்ரோடான்* பேரினத்தில் 6 அங்கீகரிக்கப்பட்ட சிற்றினங்கள் உள்ளன.  

- *டெட்ரோடான் துபோயிசி* <small>போல், 1959</small>
- *டெட்ரோடான் லைனேடசு* <small>லின்னேயஸ், 1758</small> (பகாகா கோளமீன், நைல் கோளமீன், லைனேடசு கோளமீன் அல்லது உலக மீன்)
- *டெட்ரோடான் முபு* <small>பெளலேஞ்சர், 1899</small> (முபு கோளமீன் அல்லது பெரும் கோளமீன்)
- *டெட்ரோடான்* *மியூரசு* <small>பௌலெஞ்சர், 1902</small> (காங்கோ கோளமீன் அல்லது உருளைக்கிழங்கு கோளமீன்)
- *டெட்ரோடான்* *புசுடுலடசு* <small>ஏ. டி. முர்ரே, 1857</small> (கிராசு ஆறு கோளமீன்)
- *டெட்ரோடான்* *இசுகௌட்டெடேனி* <small>பெல்லெக்ரின், 1926</small>
# கோராபுட் மக்களவைத் தொகுதி


**கோராபுட் மக்களவைத் தொகுதி** (*Koraput Lok Sabha constituency*) என்பது ஒடிசாவில் உள்ள ஒரு மக்களவைத் தொகுதி. இது இந்திய தேசிய காங்கிரசின் கோட்டையாகக் கருதப்படுகிறது. ஏனெனில் இங்கு ஓர் இடைத்தேர்தல் உட்பட நடைபெற்ற 18 தேர்தல்களில் 16 முறை இந்த இடத்தைக் காங்கிரசு வென்றுள்ளது. ஒடிசாவின் முன்னாள் முதலமைச்சர் கிரிதர் கமாங் 1972 முதல் 2004 வரை 9 முறை இந்தத் தொகுதியைப் பிரதிநிதித்துவப்படுத்தியுள்ளார். 2024 இந்திய பொதுத் தேர்தலில் ஒடிசாவில் 21 மக்களவை இடங்களில் 20 இடங்களை பாஜக வென்றபோதும், இந்த இடத்தை வெல்லத் தவறிவிட்டது. காங்கிரசின் சப்தகிரி சங்கர் உலகா தொடர்ந்து 2ஆவது முறையாக 1.47 இலட்சம் வாக்குகள் அதிகமாகப் பெற்று வெற்றிபெற்றார். மேலும் 2024 ஒடிசா சட்டப்பேரவைத் தேர்தலில் இந்த மக்களவைத் தொகுதியின் கீழ் வரும் 7 சட்டமன்றத் தொகுதிகளில் 6 தொகுதிகளைக் காங்கிரசு கட்சி வென்றுள்ளது.  

## சட்டசபை பிரிவுகள்
இந்த நாடாளுமன்றத் தொகுதியின் கீழ் வரும் சட்டமன்றத் தொகுதிகள்.  
| 138 | குனுபூர் (ப.கு.) | ராயகடா | சத்யஜீத் கோமாங்கோ | இந்திய தேசிய காங்கிரசு |
| --- | --- | --- | --- | --- |
| 139 | பிசாம் கட்டாக் (ப.கு.) | நிலமாதாப் ஹிகாகா |  |  |
| 140 | ராயகடா (ப.கு.) | கத்ரக அப்பல சுவாமி |  |  |
| 141 | லட்சுமிபூர் (ப.கு.) | கோராபுட் | பபித்ரா சௌந்தா |  |
| 143 | ஜெய்ப்பூர் | தாரா பிரசாத் பாஹினிபட்டி |  |  |
| 144 | கோராபுட் (ப.இ.) | ரகுராம் மச்சா | பாரதிய ஜனதா கட்சி |  |
| 145 | பொட்டாங்கி (ப.கு.) | ராம சந்திர கதம் | இந்திய தேசிய காங்கிரசு | } |

## தேர்ந்தெடுக்கப்பட்ட உறுப்பினர்கள்

1952இல் இத்தொகுதி உருவாக்கப்பட்டதிலிருந்து, 1972இல் ஒரு இடைத்தேர்தல் உட்பட இதுவரை 18 தேர்தல்கள் நடத்தப்பட்டுள்ளன.  

கோராபுட் மக்களவைத் தொகுதியிலிருந்து தேர்ந்தெடுக்கப்பட்ட மக்களவை உறுப்பினர்களின் பட்டியல்  

| 1952 | டி. சங்கண்ணா | இந்திய தேசிய காங்கிரசு |
| --- | --- | --- |
| 1957 | ஜெகன்நாத ராவ் | இந்திய தேசிய காங்கிரசு |
| டி. சங்கண்ணா |  |  |
| 1962 | இராமசந்திர உலாகா |  |
| 1967 |  |  |
| 1971 | பாகீரதி கமாங் |  |
| 1972-இடைத்தேர்தல் | கிரிதர் கமாங் |  |
| 1977 |  |  |
| 1980 |  |  |
| 1984 |  |  |
| 1989 |  |  |
| 1991 |  |  |
| 1996 |  |  |
| 1998 |  |  |
| 1999 | ஹேமா கமாங் |  |
| 2004 | கிரிதர் கமாங் |  |
| 2009 | ஜெயராம் பாங்கி | பிஜு ஜனதா தளம் |
| 2014 | ஜினா ஹிகாகா |  |
| 2019 | சப்தகிரி சங்கர் உலகா | இந்திய தேசிய காங்கிரசு |
| 2024 | } |  |

## தேர்தல் முடிவுகள்

### 2024
2024 இந்திய பொதுத் தேர்தலின் நான்காவது கட்டத்தில் 13 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டு முடிவுகள் அறிவிக்கப்பட்டன. இதன் படி இந்திய தேசிய காங்கிரசு வேட்பாளர் சப்தகிரி சங்கர் உலகா, பிஜு ஜனதா தளம் வேட்பாளர் கௌசல்யா கிககாவை 1,47,744 வாக்குகள் வித்தியாசத்தில் தோற்கடித்தார்.
# விக்கிப்பீடியா:முதற்பக்கக் கட்டுரைகள்/சூலை 14, 2024

<div id="mp-tfa-img">  

</div>  
**ஸ்ப்பாக்ட்டீரியா சமர்** என்பது பெலோபொன்னேசியன் போரின்போது நடந்த ஒரு தரைச் சமராகும். இது கிமு 425 இல் ஏதென்சுக்கும் எசுபார்த்தாவிற்கும் இடையில் நடந்தது. பைலோஸ் சமர் மற்றும் அடுத்தடுத்த அமைதி பேச்சுவார்த்தைகள் தோல்வியடைந்ததைத் தொடர்ந்து, பல எசுபார்த்தன்கள் ஸ்ப்பாக்ட்டீரியா தீவில் சிக்கித் தவித்தனர். கிளியோன் மற்றும் டெமோஸ்தீனசின் தலைமையிலான ஏதெனியன் படை தீவை சுற்றிவளைத்து அவர்களை சரணடைய கட்டாயப்படுத்தியது. **மேலும்...**  
---
<div id="mp-tfa-img">  

</div>  
**அலாவுதீன் கில்சி** என்பவர் இந்தியத் துணைக் கண்டத்தில் தில்லி சுல்தானகத்தை ஆண்ட கல்சி அரசமரபைச் சேர்ந்த ஓர் ஆட்சியாளர் ஆவார். இவரது இயற்பெயர் அலி குர்ஷஸ்ப் ஆகும். வருவாய், விலைவாசி கட்டுப்பாடுகள் மற்றும் சமூகம் தொடர்பான, முக்கியமான ஒரு குறிப்பிடத்தக்க எண்ணிக்கையிலான நிர்வாக சீர்திருத்தங்களை அலாவுதீன் தொடங்கி வைத்தார். இந்தியா மீதான பல மங்கோலிய படையெடுப்புகளிலிருந்தும் வெற்றிகரமாக தற்காத்துக் கொண்டார். **மேலும்...**
# சிரம்பான் மக்களவைத் தொகுதி


சிரம்பான் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1955-ஆம் ஆண்டில் இருந்து சிரம்பான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## சிரம்பான் மாவட்டம்
சிரம்பான் மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். சிரம்பான் மாவட்டத்தின் முக்கிய நகரம் சிரம்பான் நகரம். அதுவே நெகிரி செம்பிலான் மாநிலத்தின் தலைநகரமும் ஆகும்.  

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும்; அமைந்து உள்ளது.  

புதிதாக உருவாக்கப்பட்ட சிரம்பான் மாநகராட்சி; சிரம்பான் மாவட்டம் முழுவதையும் உள்ளடக்கியது. 1 சனவரி 2020-இல் சிரம்பான் மாநகராட்சி; மற்றும் நீலாய் நகராட்சி ஆகிய இரு மன்றங்களும் ஒன்றிணைக்கப் பட்டன. அதன் மூலம் சிரம்பான் மாநகராட்சி உருவாக்கப்பட்டது. சிரம்பான் மாநகரத்தின் மையப் பகுதிகள்; சிரம்பான் மாநகராட்சியின் அதிகார வரம்பிற்குள் வருகின்றன.  

## சிரம்பான் மக்களவைத் தொகுதி

| சிரம்பான் மக்களவைத் தொகுதியின் உறுப்பினர்கள் (1955 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | 1955–1959 | லிம் கீ சியோங்
(Lim Kee Siong) | ****
<small> |  |
| **மலேசிய மக்களவை** |  |  |  |  |
| 4-ஆவது மக்களவை | P091 | 1974–1978 | சென் மான் கின்
*(Chen Man Hin)* | **** |
| 5-ஆவது மக்களவை | 1978–1982 |  |  |  |
| 6-ஆவது மக்களவை | 1982–1983 | லீ சான் சூன்
(Lee San Choon) | ****
<small> |  |
| 1983–1986 | சென் மான் கின்
*(Chen Man Hin)* | **** |  |  |
| 7-ஆவது மக்களவை | P107 | 1986–1990 |  |  |
| 8-ஆவது மக்களவை | 1990–1995 | இம் சி சோங்
*(Yim Chee Chong)* | ****
<small> |  |
| 9-ஆவது மக்களவை | P117 | 1995–1999 | ஓன் சூன் கிம்
(*Hon Choon Kim)* |  |
| 10-ஆவது மக்களவை | 1999–2004 |  |  |  |
| 11-ஆவது மக்களவை | P128 | 2004–2008 |  |  |
| 12-ஆவது மக்களவை | 2008–2013 | ஜான் பெர்னாண்டஸ்
*(John Fernandez)* | ****
<small> |  |
| 13-ஆவது மக்களவை | 2013–2018 | அந்தோனி லோக்
சிரம்பான் மக்களவைத் தொகுதி |  |  |
| 14-ஆவது மக்களவை | 2018–2022 | ****
(<small> |  |  |
| 15-ஆவது மக்களவை | 2022–தற்போது வரையில் | } |  |  |

## சிரம்பான் தேர்தல் முடிவுகள்
# வார்ப்புரு:Fake link/styles.css

.fakelinks {  
cursor: pointer;  
color: var(--color-progressive, #0645ad);  
}  
.fakelinks:visited {  
color: var(--color-visited, #0b0080);  
}  
.fakelinks:hover {  
color: var(--color-progressive--hover, #0645ad);  
}  
.fakelinks:active {  
color: var(--color-progressive--active, #faa700);  
}  
.fakelinks:hover,  
.fakelinks:focus {  
text-decoration: underline;  
}
# போலங்கிர் மக்களவைத் தொகுதி

**போலங்கிர் மக்களவைத் தொகுதி** (*Bolangir Lok Sabha constituency*) என்பது கிழக்கு இந்திய ஒடிசா மாநிலத்தில் உள்ள 21 மக்களவைத் தொகுதிகளில் ஒன்றாகும்.  

## சட்டசபை பிரிவுகள்
எல்லை நிர்ணயம் செய்யப்பட்டதைத் தொடர்ந்து, தற்போது இந்தச் தொகுதியில் பின்வரும் சட்டமன்றப் பிரிவுகள் உள்ளன  
| 64 | பீர்மகாராஜ்பூர் (ப.இ.) | சுபர்ணபூர் | ரகுநாத் ஜகதாலா | பாரதிய ஜனதா கட்சி |
| --- | --- | --- | --- | --- |
| 65 | சோனேபூர் | நிரஞ்சன் பூஜாரி | பிஜு ஜனதா தளம் |  |
| 66 | லோயிசிங்கா (ப.இ.) | பலாங்கீர் | முகேஷ் மஹாலிங் | பாரதிய ஜனதா கட்சி |
| 67 | பாட்நகர் | கனக் வர்தன் சிங் தியோ |  |  |
| 68 | பலாங்கிர் | காளிகேஷ் நாராயண் சிங் தியோ | பிஜு ஜனதா தளம் |  |
| 69 | திட்டிட்லாகர் | நபின் குமார் ஜெயின் | பாரதிய ஜனதா கட்சி |  |
| 70 | காந்தபஞ்சி | இலட்சுமன் பாக் | } |  |
2008ஆம் ஆண்டில் எல்லை மறுநிர்ணயம் செய்யப்படுவதற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றப் பிரிவுகள் நவபாரா, டிடிலாகர், காந்தபஞ்சி, பட்நகர், செய்டலா, லோயிசிங்கா மற்றும் பலாங்கிர் ஆகும்.  

## தேர்ந்தெடுக்கப்பட்ட உறுப்பினர்கள்
1962இல் இந்தத் தொகுதி உருவாக்கப்பட்டதிலிருந்து, இதுவரை 16 தேர்தல்கள் நடத்தப்பட்டுள்ளன.  

பலாலங்கிர் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்  
| 1962 | கிருசிகேஷ் மகாநந்த் | ஞானாந்திர பரிசத் |
| --- | --- | --- |
| 1967 | ராஜ் ராஜ் சிங் தியோ | சுதந்திராக் கட்சி |
| 1971 |  |  |
| 1977 | ஐந்து சாகு | ஜனதா கட்சி |
| 1980 | நித்தியானந்தா மிசுரா | இந்திய தேசிய காங்கிரசு |
| 1984 |  |  |
| 1989 | பால்கோபால் மிசுரா | ஜனதா தளம் |
| 1991 | சரத் பட்டநாயக்கு | இந்திய தேசிய காங்கிரசு |
| 1996 |  |  |
| 1998 | சங்கீதா குமாரி சிங்க் டேவ் | பாரதிய ஜனதா கட்சி |
| 1999 |  |  |
| 2004 |  |  |
| 2009 | காளிகேசு நாராயண் சிங் தியோ | பிஜு ஜனதா தளம் |
| 2014 |  |  |
| 2019 | சங்கீதா குமாரி சிங்க் டேவ் | பாரதிய ஜனதா கட்சி |
| 2024 | } |  |

## தேர்தல் முடிவுகள்

### 2024
2024 இந்தியப் பொதுத் தேர்தலின் ஐந்தாவது கட்டத்தில் 20 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024-இல்எண்ணப்பட்டு முடிவுகள் அறிவிக்கப்பட்டன. இதன்படி 2024 தேர்தலில், பாரதிய ஜனதா கட்சி வேட்பாளர் சங்கீதா குமாரி சிங் தியோ பிஜு ஜனதா தளம் வேட்பாளர் சுரேந்திர சிங் போயை 1,32,664 வாக்குகள் வித்தியாசத்தில் தோற்கடித்தார்.
# டோனால்ட் டிரம்ப் படுகொலை முயற்சி


2024 சூலை 13 அன்று, ஐக்கிய அமெரிக்காவின் முன்னாள் அரசுத்தலைவரும், 2024 அரசுத்தலைவர் வேட்பாளருமான டோனால்ட் டிரம்ப், பென்சில்வேனியாவின் பட்லர் அருகே ஒரு தேர்தல் பரப்புரைக் கூட்டத்தில் உரையாற்றிக் கொண்டிருந்தபோது, ​​மேல் வலது காதில் சுடப்பட்டுக் காயமடைந்தார்.  

சந்தேகத்திற்குரிய துப்பாக்கிச் சூடு நடத்தியவர் பென்சில்வேனியாவின் பெத்தேல் பூங்காவைச் சேர்ந்த 20 வயதான தாமசு மேத்யூ குரூக்சு என அடையாளம் காணப்பட்டார். இவர் ஏஆர்-15-ரக அரைத்தானியங்கி மரைகுழல் துப்பாக்கியைப் பயன்படுத்தி, பேரணி நடைபெறும் இடத்திற்கு வெளியே கூரையில் இருந்து துப்பாக்கிச் சூடு நடத்தியதாக சட்ட அமலாக்க மற்றும் சாட்சிகள் தெரிவித்தனர். தாக்குதல் நடத்தியவர் இரகசிய சேவை எதிர் தாக்குதல் குழுவைச் சேர்ந்த சேர்ந்த ஒரு குறிசுடுநரால் சுட்டுக் கொல்லப்பட்டார். பேரணியில் கலந்து கொண்ட ஒருவர் கொல்லப்பட்டார், இரண்டு பங்கேற்பாளர்கள் படுகாயமடைந்தனர்.  

சுடப்பட்ட பிறகு, திரம்பு தரையில் தள்ளப்பட்டு, விரைவில் இரகசிய சேவையாளர்களால் சூழப்பட்டார்; அவரது காதிலிருந்தும், கன்னத்திலிருந்தும் வழிந்த இரத்தத்துடன் அவர் எழுந்தார். அவரை ஒரு வாகனத்திற்கு விரைந்து கொண்டுசெல்வதற்கு முன், பலமுறை அவர் கைமுட்டியை காற்றில் அசைத்தார். பின்னர் அவர் மருத்துவமனைக்கு விரைந்து அனுப்பப்பட்டார், அங்கு அவருக்குச் சிகிச்சை அளிக்கப்பட்டு, நிலையான நிலையில் விடுவிக்கப்பட்டார். மருத்துவமனையில் இருந்து வானூர்தி மூலம் நியூ செர்சிக்குப் புறப்பட்டார்.  

துப்பாக்கிச் சூடு ஒரு படுகொலை முயற்சியாக விசாரிக்கப்படுகிறது. 1981 ஆம் ஆண்டு அப்போதைய அரசுத்தலைவர் ரானல்ட் ரேகன் சுடப்பட்ட பின்னர், முன்னாள் அல்லது தற்போதைய அமெரிக்க அரசுத்தலைவர் படுகொலை முயற்சியில் காயமடைந்தது இதுவே முதல் முறையாகும், அத்துடன் மேலும் 1972 இல் சியார்ச் வால்சு படுகொலை செய்யப்பட்ட பின்னர் அரசுத்தலைவர் வேட்பாளருக்கு எதிராக நடத்தப்பட்ட முதலாவது தாக்குதல் இதுவாகும்.
# பர்சிபெர்



**பர்சிபெர்** (*Furcifer*) என்பது பச்சோந்திகளின் ஒரு பேரினமாகும். இதன் சிற்றினங்கள் பெரும்பாலும் மடகாசுகரில் மட்டுமே காணப்படும் அகணிய உயிரிகள் ஆகும். ஆனால் *ப. செபாலோலெபிசும்* *ப. பொலேனியும்* கொமொரோசில் மட்டுமே காணப்படுகின்றன. கூடுதலாக, ரீயூனியன், மொரீசியஸ் மற்றும் புளோரிடாவில் *ப. பர்தாலிசு* அறிமுகப்படுத்தப்பட்டுள்ளது. இதே நேரத்தில் கென்யா மற்றும் புளோரிடாவில் *ப. ஒசுடலேட்டி* அறிமுகப்படுத்தப்பட்டுள்ளது.  

## வகைப்பாட்டியல்
பேரினப் பெயரான (பர்சிபெர்) இலத்தீன் மூலச் சொல்லான *பர்சி* என்பதிலிருந்து பெறப்பட்டது. இதன் பொருளானது "முட்கரண்டி" என்பதாகும். இது இவ்விலங்கின் கால்களின் வடிவத்தைக் குறிக்கிறது.  

இந்தப் பேரினத்தில் 24 சிற்றினங்கள் உள்ளன.  

## சிற்றினங்கள்
பின்வரும் சிற்றினங்கள் செல்லுபடியாகும் என்று அங்கீகரிக்கப்பட்டுள்ளன.  
| *பர்சிபெர் ஏஞ்சலி* (பிரைகூ & டோமெர்க்யூ, 1968) | ஏஞ்சல் பச்சோந்தி | வடமேற்கு மடகாசுகர் |
| --- | --- | --- |
| *பர்சிபெர் ஆன்டிமீனா* | ஆன்டிமேனா பச்சோந்தி | தென்மேற்கு மடகாசுகர் |
| *பர்சிபெர் பால்டேடஸ்* | இரண்டு பட்டை பச்சோந்தி | மடகாசுகர் |
| *பர்சிபெர் பெலலாண்டென்சிசு* | பெலலாண்டா பச்சோந்தி | மடகாசுகர் |
| *பர்சிபெர் பிபிடசு* | இரட்டைக்கொம்பு பச்சோந்தி | மடகாசுகர் |
| *பர்சிபெர் காம்பானி* | நகைகள் கொண்ட பச்சோந்தி | மடகாசுகரின் மத்திய மலைப்பகுதிகள் |
| *பர்சிபெர் செபாலோலெபிசு* | கொமொரோ தீவுகள் பச்சோந்தி | பெரும் கொமொர் |
| *பர்சிபெர் லபோர்டி* | லபோர்டின் பச்சோந்தி | மடகாசுகர் |
| *பர்சிபெர் லேட்டராலிசு* | கம்பளம் பச்சோந்தி | மடகாசுகர் |
| *பர்சிபெர் மேஜர்* | தெற்கு கம்பளம் பச்சோந்தி | தனந்தவா, மடகாசுகர் |
| *பர்சிபெர் மைனர்* | சின்னப் பச்சோந்தி | மத்திய மடகாசுகர். |
| *பர்சிபெர் மோனோசெராசு* <small> (போட்ஜெர், 1913) </small> | மடகாசுகர் |  |
| பர்சிபெர் நிகோசியாய் | மேற்கு மடகாசுகர் |  |
| *பர்சிபெர் ஒசுடலேட்டி* | மலகாசி மாபெரும் பச்சோந்தி | மடகாசுகர் |
| *பர்சிபெர் பர்தாலிசு* | சிறுத்தைப் பச்சோந்தி | மடகாசுகரின் கிழக்கு மற்றும் வடக்கு பகுதிகள் |
| *பர்சிபெர் பெட்டேரி* (பிரைகூ & டோமெர்க்யூ, 1966) | பெட்டரின் பச்சோந்தி | வடக்கு மடகாசுகர் |
| *பர்சிபெர் பொலேனி* | மயோட்டே பச்சோந்தி | மயோட்டே. |
| பர்சிபெர் காண்டாமிருகம் (சாம்பல்,) | காண்டாமிருகம் பச்சோந்தி | மடகாசுகரில் உள்ள வறண்ட காடுகள். |
| பர்சிபெர் திமோனி | திமோன் பச்சோந்தி | மடகாசுகர் |
| பர்சிபெர் டுசெட்டே | அம்பிகி பச்சோந்தி | மடகாசுகர் |
| *பர்சிபெர் வெருகோசசு* | வார்டி பச்சோந்தி | மடகாசுகர் |
| *பர்சிபெர் விரிடிசு* | பச்சை பச்சோந்தி | வடமேற்கு மடகாசுகர், மத்திய மலைப்பகுதிகள் மற்றும் மேவட்டானாவிலிருந்து அம்பான்ஜா வரை |
| பர்சிபெர் வொல்ட்ச்கோவி <small> (போட்ஜெர், 1893) </small> | வொய்ல்ட்ச்கோவின் பச்சோந்தி | மடகாசுகர் |
| *பர்சிபெர் வில்சி* | விதானம் பச்சோந்தி | கிழக்கு மடகாசுகர் |
குறிப்பு: அடைப்புக்குறிக்குள் உள்ள இருசொற் பெயரீடு வகைப்பாட்டியலாளர், இந்த சிற்றினங்கள் முதலில் *பர்சிபெர்* தவிர வேறு ஒரு பேரினத்தில் விவரிக்கப்பட்டிருப்பதைக் குறிக்கிறது.
# ஜோராவர் சிங்



**ஜோராவர் சிங்** (*Zorawar Singh*) (1784–12 டிசம்பர் 1841), ஜம்மு காஷ்மீரை ஆண்ட டோக்ரா பேரரசின் தலைமைப் படைத்தலைவர் ஆவார்.இவர் கிஷ்துவாரின் ஆளுநராக (வசீர்) இருந்த போது லடாக் மற்றும் பல்திஸ்தான் பகுதிகளைக் கைப்பற்றி ஜம்மு காஷ்மீரை விரிவாக்கினார்.மேலும் இவர் மேற்கு திபெத் பகுதிகளை கைப்பற்றும் போரில் வீரமரணம் அடைந்தார். .  

## மரபுரிமை பேறுகள்
இவரது நினைவைப் போற்றும் வகையில் இந்தியா உற்பத்தி செய்யும் இலகு ரக பீரங்கி வண்டிக்கு ஜோராவர் எனப்பெயரிட்டுள்ளது.
# நீலசேனை



<templatestyles src="Module:Infobox/styles.css"></templatestyles>  
**நீலசேனை** அல்லது **நீலச்சேனை** என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.
# கலாத்சே


கடக்க உதவும் இரும்புப் பாலம்]]  

**கலாத்சே** (*Khalatse*), இந்தியாவின் லடாக் ஒன்றியப் பகுதியின் லே மாவட்டத்தில் உள்ள கலாத்சே வருவாய் வட்டத்தின் தலைமையிடமும், கிராம ஊராட்சியும் ஆகும்.இது லே நகரத்திற்கு கிழக்கே 95 கிலோ மீட்டர் தொலைவில் கார்கில் செல்லும் பழைய சாலையில் உள்ளது. இவ்வூரில் சிந்து ஆறு பாய்கிறது. சர்க்கரை பாதாமி உலர் பழங்களுக்கு கலாத்சே பெயர் பெற்றது.இவ்வூரில் சிந்து மத்தியப் பல்கலைக்கழகம் அமையப்படவுள்ளது.கலாத்சே கிராமம் லடாக் மலைத்தொடரில் கடல்மட்டத்திலிருந்து 2,987 மீட்டர் (9,800 அடி) உயரத்தில் உள்ளது.  

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 156 குடியிருப்புகள் கொண்ட கலாத்சே ஊராட்சியின் மொத்த மக்கள் தொகை 767 ஆகும். சராசரொ எழுத்தறிவு 86.27% ஆக உள்ளது.  
## தட்ப வெப்பம்
# அரசு இரயில்வே காவல்படை



**அரசு இரயில்வே காவல்படை** (*Government Railway Police*), இதனை சுருக்கமாக **GRP** என அழைப்பர். இதன் முதன்மைப் பணி தொடருந்து நிலையங்களில் சட்டம் & ஒழுங்கை நிலைநாட்டல், இந்திய இரயில்வேயின் சொத்துக்களை காக்க ரோந்துப் பணியில் ஈடுபடுதல் ஆகும்.  

இரயில்வே பாதுகாப்புப் படை இந்திய இரயில்வே அமைச்சகத்தின் கீழ் செயல்படுகிறது. ஆனால் அரசு இரயில்வே காவல்துறை தொடர்புடைய மாநிலங்கள் மற்றும் ஒன்றியப் பகுதி அரசுகளின் உள்துறையின் கீழ் செயல்படுகிறது.இரயில்வே பாதுகாப்புப் படைகள் கண்டுபிடிக்கும் குற்றச் செயல்களின் வழக்கை, அரசு இரயில்வே காவல்துறையானது மேல் விசாரணை மேற்கொள்ளும்.  
## அதிகாரம்
தொடர்புடைய மாநிலங்கள் & ஒன்றியப் பகுதிகளின் அரசின் காவல்துறை கூடுதல் தலைமை இயக்குநரின் தலைமையின் கீழ் அரசு இரயில்வே காவல்துறை செயல்படுகிறது. இதன் பணிகளுக்கு மாநில/ஒன்றிய காவல்துறையிலிருந்து அதிகாரிகள் மற்றும் காவலர்கள் பணி அமர்த்தப்படுகின்றனர்.  
## பங்கு
இந்தியாவில் உள்ள தொடருந்து நிலையங்களில் மக்களுக்கு பாதுகாப்பு வழங்குவதுடன், சட்டம் மற்றும் ஒழுங்கைக் காப்பதே அரசு இரயில்வே காவல்துறையின் (GRP) முதன்மைப் பணியாகும். மேலும் தொடருந்து நிலைய வளாகத்தில் நடக்கும் குற்றங்களை விசாரிக்கின்றனர். இரயில்வே அதிகாரிகள் மற்றும் இரயில்வே பாதுகாப்புப் படைக்கு தேவையான அனைத்து உதவிகளையும் அரசு இரயில்வே காவல்துறை (*GRP*) செய்கிறது.
# கோலா பிலா மக்களவைத் தொகுதி


கோலா பிலா மக்களவைத் தொகுதி 1958-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1959-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது.  

1959-ஆம் ஆண்டில் இருந்து கோலா பிலா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.  

## கோலா பிலா மாவட்டம்

கோலா பிலா மாவட்டம், நெகிரி செம்பிலான் மாநிலத்தில் உள்ள ஏழு மாவட்டங்களில் ஒன்றாகும். கோலா பிலா மாவட்டத்தின் தலைநகரம் கோலா பிலா நகரம் ஆகும். கோலா பிலா நகரம் ஒரு பழைய பள்ளத்தாக்கு நகரமாகும்.  

கோலா பிலா மாவட்டம், சிரம்பான் மாநகருக்கு கிழக்கே 30 கி.மீ. தொலைவில் அமைந்து உள்ளது. இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது.  

கோலா பிலா மாவட்டம், கோலா பிலா உள்ளூராட்சி மன்றத்தால் நிர்வாகம் செய்யப் படுகிறது. கோலா பிலா மாவட்டம் 11 முக்கிம்களாக பிரிக்கப்பட்டு உள்ளது. கோலா பிலா மாவட்டம், நெகிரி செம்பிலான் மாநிலத்தில் மிகப் பழைமையான மாவட்டங்களில் ஒன்றாக அறியப்படுகிறது.  

## கோலா பிலா மக்களவைத் தொகுதி

| கோலா பிலா மக்களவைத் தொகுதியின் உறுப்பினர்கள் (1959 - 2022) |  |  |  |  |
| --- | --- | --- | --- | --- |
| **மலாயா கூட்டமைப்பின் நாடாளுமன்றம்** |  |  |  |  |
| 1-ஆவது மலாயா மக்களவை | P079 | 1959–1963 | பகமான் சம்சுடின்
*(Bahaman Samsudin)* | ****
<small></small> |
| **மலேசிய மக்களவை** |  |  |  |  |
| 1-ஆவது மலேசிய மக்களவை | P079 | 1963–1964 | பகமான் சம்சுடின்
*(Bahaman Samsudin)* | ****
<small></small> |
| 2-ஆவது மக்களவை | 1964–1969 |  |  |  |
| 1969–1971 | colspan=2 align= நாடாளுமன்றம் இடைநிறுத்தம் |  |  |  |
| 3-ஆவது மக்களவை | P079 | 1971–1973 | அப்துல் சமாட் இட்ரிஸ்
*(Abdul Samad Idris)* | ****
<small></small> |
| 1973–1974 | ****
<small></small> |  |  |  |
| 4-ஆவது மக்களவை | P092 | 1974–1978 |  |  |
| 5-ஆவது மக்களவை | 1978–1982 | மன்சூர் ஒசுமான்
*(Mansor Othman)* |  |  |
| 6-ஆவது மக்களவை | 1982–1986 | நப்சியா ஒமார்
*(Napsiah Omar)* |  |  |
| 7-ஆவது மக்களவை | P106 | 1986–1990 |  |  |
| 8-ஆவது மக்களவை | 1990–1995 |  |  |  |
| 9-ஆவது மக்களவை | P116 | 1995–1999 | அபு சாகார் உஜாங்
*(Abu Zahar Ujang)* |  |
| 10-ஆவது மக்களவை | 1999–2004 | நப்சியா ஒமார்
*(Napsiah Omar)* |  |  |
| 11-ஆவது மக்களவை | P129 | 2004–2008 | அசன் மாலிக்
*(Hasan Malek)* |  |
| 12-ஆவது மக்களவை | 2008–2013 |  |  |  |
| 13-ஆவது மக்களவை | 2013–2018 |  |  |  |
| 14-ஆவது மக்களவை | 2018–2020 | எடின் சியாசிலி சித்
*(Eddin Syazlee Shith)* | ****
<small></small> |  |
| 2020–2022 | ****
(<small></small> |  |  |  |
| 15-ஆவது மக்களவை | 2022–தற்போது வரையில் | அட்னான் அபு அசன்
*(Adnan Abu Hassan)* | ****
<small></small> | } |

## கோலா பிலா தேர்தல் முடிவுகள்
# வார்ப்புரு:Infobox executive government



| label3 = கலைக்கப்பட்டது  
| data3 = }  

| label4 = அரசு  
| data4 = }  

| label5 = நாடு  
| data5 = }  

| label6 = அமைப்பு  
| data6 = }  

| label7 = தலைவர்  
| data7 = }  

| label8 = நியமிப்பவர்  
| data8 = }  

| label9 = முக்கிய உறுப்பு  
| data9 = }  

| label10 = அமைச்சகங்கள்  
| data10 = }  

| label11 = பொறுப்பு  
| data11 = }  

| label12 = ஆண்டு நிதியறிக்கை  
| data12 = }  

| label13 = தலைமையகம்  
| data13 = }  

| label14 = வலைத்தளம்  
| data14 = }  
}}<noinclude>  

</noinclude>
# க. இரா. சிறீராம்



நீதியரசர் **க. இரா. சிறீராம்** (*Kalpathi Rajendran Shriram*, பிறப்பு: 28 செப்டம்பர் 1963) இந்திய நீதிபதியும், தமிழ்நாட்டின் சென்னை உயர் நீதிமன்றத்தின் தலைமை நீதிபதியும் ஆவார்.  

## இளமை
சிறீராம், கேரள மாநிலத்தின் கல்பாத்தி இராஜேந்திரன் என்பவருக்கு மகனாக மும்பையில் 28 செப்டம்பர் 1963இல் பிறந்தார். சிறீராம் மும்பை பல்கலைக்கழகத்தில் இளங்கலை வணிகம் மற்றும் இளங்கலைச் சட்டம் பயின்றவர். பின்னர் இலண்டன் மன்னர் கல்லூரியில் கடல்சார் சட்டங்களில் முதுநிலைப் பட்டம் பெற்றார்.  

## வழக்கறிஞராக
வழக்கறிஞர் தொழில் செய்வதற்கு, 3 சூலை 1989 அன்று மகாராட்டிரா & கோவா வழக்கறிஞர் சங்கத்தில் தன் பெயரைப் பதிவு செய்தார். பின் மூத்த வழக்கறிஞர் எஸ். வெங்கடேஸ்வரனிடம, இளைய வழக்கறிஞராக சேர்ந்தார். 1997ஆம் ஆண்டு முதல் தனியாக வழக்குரைஞர் தொழில் செய்யத் துவங்கினார். இவர் பன்னாட்டுக் கப்பல் போக்குவரத்து, பன்னாட்டு வணிகச் சட்டங்கள், நிறுவனச் சட்டம், சுங்கச் சட்டம், கடல்சார் காப்பீடு, துறைமுகத்தில் சரக்குகள் ஏற்றுதல்/இறக்குதல் போன்றவைகளில் ஏற்படும் சட்ட சிக்கல்களில் உயர் நீதிமன்றங்கள் மற்றும் உச்ச நீதிமன்றத்தில் வாதாடுவதில் வல்லவர்.  

## உயர் நீதிமன்ற நீதிபதியாக
21 சூன் 2013 அன்று இவர் பம்பாய் உயர் நீதிமன்றத்தில் கூடுதல் நீதிபதியாக கே. ஆர். சிறீராம் நியமிக்கப்பட்டார். 2 மார்ச் 2016 அன்று பம்பாய் உயர் நீதிமன்றத்தின் நிரந்தர நீதியரசராக நியமிக்கப்பட்டார்.  

சென்னை உயர் நீதிமன்றத்தின், தற்காலிக தலைமை நீதியரசர் ஆர். மகாதேவன் உச்ச நீதிமன்றத்தின் நீதியரசராக நீதிபதிகள் தேர்வுக் குழு பரிந்துரை செய்ததால், 11 சூலை 2024 அன்று நீதிபதிகள் தேர்வுக் குழு, நீதியரசர் கே. ஆர். சிறீராமை சென்னை உயர் நீதிமன்றத்தின் தலைமை நீதிபதியாக நியமிக்க பரிந்துரை செய்தது.. இவர் 27 செப்டம்பர் 2024 அன்று சென்னை உயர் நீதிமன்றத் தலைமை நீதிபதியாக பதவியேற்றார்.  

2025 மே 26 அன்று உச்ச நீதிமன்ற கெலீஜியம் இவரை இராசத்தான் உயர் நீதிமன்றத்தின் தலைமை நீதிபதியாக இடம் மாற்ற பரிந்துரைத்தது.  

## இதனையும் காண்க
- சென்னை உயர் நீதிமன்றத் தலைமை நீதிபதிகளின் பட்டியல்
# சந்தோஷ் குமார் தமிழரசன்

**சந்தோஷ் குமார் தமிழரசன்** (*Santhosh Kumar Tamilarasan*, 1 சனவரி 1998) என்பவர் தமிழ்நாட்டைச் சேர்ந்த இந்திய தடகள வீரர் ஆவார். இவர் 400 மீட்டர் தடைதாண்டும் போட்டிகளில் கலந்துகொள்கிறார். இவர் 2024 ஆம் ஆண்டு பாரிசில் நடைபெறும் கோடைக்கால ஒலிம்பிக்கில் இந்தியா சார்பாக கலந்துகொள்ள தேர்ந்தெடுக்கப்பட்டுள்ளார். இவர் இந்திய 4 × 400 மீ தொடர் ஓட்டக் குழுவில் இடம்பெற்றுள்ளார்.  

## தொடக்ககால வாழ்க்கையும் கல்வியும்
சந்தோஷ் குமார் தமிழ்நாட்டின் சுக்குடியைச் சேர்ந்தவர்.
# இராஜேஷ் ரமேஷ்


**இராஜேஷ் ரமேஷ்** (*Rajesh Ramesh*, பிறப்பு 28 மார்ச் 1999) என்பவர் 400 மீட்டர் ஒட்டத்தில் நிபுணத்துவம் பெற்ற இந்திய தடகள வீரர் ஆவார். இவர் 2022 ஆசிய விளையாட்டுப் போட்டியில் கலப்பு 4 × 400 மீட்டர் தொடர் ஓட்டப் போட்டியில் வெள்ளிப் பதக்கம் வென்றார். 2022 ஆசிய விளையாட்டுப் போட்டியில் 4×400 மீட்டர் ஓட்டத்தில் தங்கப் பதக்கம் வென்றார். இவர் அதே நிகழ்வில் 2023 உலக தடகள வாகையர் போட்டியிலும் பங்கேற்றார், ஹீட்ஸில் 2:59.05 என்ற ஆசிய சாதனையைப் படைத்த பின்னர் இறுதிப் போட்டிக்கு வந்தார். இறுதியில் அந்த அணி இறுதிப் போட்டியில் 6-வது இடத்தைப் பிடித்தது.  

இராஜேஷ் ரமேஷ் திருச்சிராப்பள்ளி தொடருந்து நிலையத்தில் பயணச்சீட்டு பசிசோதகராக பணியாற்றிவருகிறார்.
# காலும்மா ஆம்பர்



***காலும்மா ஆம்பர்*** (*Calumma amber*) என்பது பொதுவாக **ஆம்பர் மலை பச்சோந்தி** என்று அழைக்கப்படுகிறது. இது மடகாசுகரின் ஆன்ட்சிரானனா மாகாணத்தில் காணப்படும் பச்சோந்தி சிற்றினமாகும். இந்த சிற்றினம் முதன்முதலில் 1989-இல் காணப்பட்டது. 2006-இல் முதன்முதலில் விவரிக்கப்பட்டது. மேலும் இது மடகாசுகரின் வடக்கு டயானா பிராந்தியத்தின் வடக்குப் பகுதியில், மாண்ட்கேன் டி ஆம்பர் தேசிய பூங்காவிலும் பூங்காவினைச் சுற்றியும் மட்டுமே காணப்படுகிறது. *கா. ஆம்பர்* முதலில் *கா. பிரெவிகார்னி* சிற்றின மக்கள்தொகையாகக் கருதப்பட்டது.
# பந்திங் மருத்துவமனை


<mapframe text="பந்திங் மருத்துவமனை அமைவிடம்" zoom=13 latitude=2.803889 longitude=101.491944>{  
"type": "Feature",  
"geometry": { "type": "Point", "coordinates": [101.491944, 2.803889] },  
"properties": {  
"title": "Malaysian Hospital",  
"marker-color": "F44336",  
"marker-size": "small",  
"marker-symbol": "hospital"  
}  
}</mapframe>  
**பந்திங் மருத்துவமனை** (மலாய்: *Hospital Banting*; ஆங்கிலம்: *Banting Hospital*) என்பது மலேசியா, சிலாங்கூர், கோலா லங்காட் மாவட்டம், பந்திங் நகர்ப் பகுதியில் உள்ள அரசு மருத்துவமனை ஆகும்.  

இந்த மருத்துவமனை 1975-ஆம் ஆண்டு பிப்ரவரி 6-ஆம் தேதி சிலாங்கூர் சுல்தான் சலாவுதீன் அப்துல் அசீஸ் சா அவர்களால் அதிகாரப்பூர்வமாகத் திறக்கப்பட்டது. 10.48 எக்டர் பரப்பளவு கொண்ட இந்த மருத்துவமனையின் கட்டுமானச் செலவு **RM** 32 மில்லியன் மலேசிய ரிங்கிட் ஆகும்.  

## பொது

1991-ஆம் ஆண்டில், புதிதாக ஆண் நோயாளிகள் தங்கு கூடம் (வார்டு); அறுவை சிகிச்சை மற்றும் எலும்பியல் சிகிச்சைத் தங்கு கூடம்; 2000-ஆம் ஆண்டில், இரத்தச் சுத்திகரிப்பு பிரிவு; நிர்வாக வளாகம், மருத்துவப் பதிவுகள் பிரிவு மற்றும் உடலியல் மருத்துவப் பிரிவு ஆகியவை நிறுவப்பட்டன. 2005-இல், முதியோர்களுக்கு என தனிப் பிரிவும் நிறுவப்பட்டது.  

8-ஆவது மலேசியத் திட்டத்தின் *(RMK8)* கீழ், தீவிர சிகிச்சைப் பிரிவு (ICU) கட்டி முடிக்கப்பட்டது. பணியாளர்களுக்கு 18 குடியிருப்பு மனைகளும்; மருத்துவர்களுக்கு 6 மனைகளும் கட்டப்பட்டன. டிசம்பர் 2008-இல், பந்திங் மருத்துவமனையில் 6 நோயாளிகள் தங்கு கூடங்கள்; 151 படுக்கைகள் இருந்தன. அக்டோபர் 2009-இல், இருதய தீவிரச் சிகிச்சைப் பிரிவு திறக்கப்பட்டது. தற்போது 153 படுக்கைகளுடன் சேவையில் உள்ளது.  

## உள்ளமைவு

- 153 படுக்கைகள் - *(Beds)*
- 2 அறுவை சிகிச்சை அரங்குகள் - *(Operating Theaters)*
- 1 முதியவர் தீவிரச் சிகிச்சை படுக்கைகள் - *(Adult Intensive Care Unit Beds)*
- 4 இதய சிகிச்சை படுக்கைகள் - *(Cardiac Care Unit Beds)*
- 4 குழந்தை தீவிரச் சிகிச்சை படுக்கைகள் - *(Pediatric Intensive Care Unit Beds)*

### முகவரி

Hospital Banting, Jalan Sultan Alam Shah  

42700 Banting, Selangor  

Tel : +603 3187 1333  

Faks : +603 3181 8834  

Emel: pengurusanhospitalbanting@moh.gov.my  

இணையத் தளம்:
# சுந்தர்கர் மக்களவைத் தொகுதி


**சுந்தர்கர் மக்களவைத் தொகுதி** (*Sundargarh Lok Sabha constituency*) என்பது கிழக்கு இந்தியா ஒடிசா மாநிலத்தின் சுந்தர்கார் மாவட்டத்தில் உள்ள ஒடிசாவின் 21 மக்களவைத் தொகுதிகளில் ஒன்றாகும்.  

## சட்டசபை பிரிவுகள்
இந்த நாடாளுமன்றத் தொகுதியை உருவாக்கும் சட்டமன்றத் தொகுதிகள்:  
| 8 | தல்சாரா (ப.இ.) | சுந்தர்கர் | பவானி சங்கர் போய் | பாரதிய ஜனதா கட்சி |
| --- | --- | --- | --- | --- |
| 9 | சுந்தர்கர் (ப.கு.) | ஜோகேஷ் குமார் சிங் | பிஜு ஜனதா தளம் |  |
| 10 | பிரமித்ரபூர் (ப.கு.) | ரோஹித் ஜோசப் டிர்கி |  |  |
| 11 | ரகுநாத்பாலி (ப.இ.) | துர்கா சரண் தந்தி | பாரதிய ஜனதா கட்சி |  |
| 12 | ரூர்கேலா | சாரதா பிரசாத் நாயக் | பிஜு ஜனதா தளம் |  |
| 13 | ராஜ்கங்பூர் (ப.கு.) | சி. எஸ். ராசென் எக்கா | இந்திய தேசிய காங்கிரசு |  |
| 14 | போனாய் (ப.கு.) | லக்ஷ்மன் முண்டா | இந்தியப் பொதுவுடமைக் கட்சி (மார்க்சிஸ்ட்) | } |

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.  

சுந்தர்கர் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல்  
| 1951 | சிப்நாராயண் சிங் மகாபத்ரா | இந்திய தேசிய காங்கிரசு |
| --- | --- | --- |
| 1957 | கலோ சந்திரமணி | கனாதந்திர பரிசத் |
| 1962 | யக்ஞநாராயணன் சிங் |  |
| 1967 | தேபானந்தா அமத் | சுதந்திரா கட்சி |
| 1971 | கஜதர் மாஜி | இந்திய தேசிய காங்கிரசு |
| 1977 | தேபானந்தா அமத் | ஜனதா கட்சி |
| 1980 | கிறிசுட்டோபர் எக்கா | இந்திய தேசிய காங்கிரசு |
| 1984 | மாரிசு குஜூர் | இந்திய தேசிய காங்கிரசு |
| 1989 | தேபானந்தா அமத் | ஜனதா தளம் |
| 1991 | பரிதா தோப்னோ | இந்திய தேசிய காங்கிரசு |
| 1996 |  |  |
| 1998 | ஜூவல் ஓரம் | பாரதிய ஜனதா கட்சி |
| 1999 |  |  |
| 2004 |  |  |
| 2009 | ஏமானந்தா பிசுவால் | இந்திய தேசிய காங்கிரசு |
| 2014 | ஜூவல் ஓரம் | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024
2024 இந்தியப் பொதுத் தேர்தலின் ஐந்தாவது கட்டத்தில் 20 மே 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று வாக்குகள் எண்ணப்பட்டன. இந்தத் தேர்தல் முடிவுகளின் படி பாரதிய ஜனதா கட்சி வேட்பாளர் ஜுவல் ஓரம் பிஜு ஜனதா தளம் வேட்பாளர் திலீப் குமார் திர்கியை 1,38,808 வாக்குகள் வித்தியாசத்தில் தோற்கடித்தார்.
# போரியாங் மண் திருவிழா


**போரியாங் மண் திருவிழா** (*Boryeong Mud Festival*) என்பது தென் கொரியாவின் சியோலுக்குத் தெற்கே 200 கிமீ தொலைவில் உள்ள போரியோங்கில் கோடை காலத்தில் ஆண்டுதோறும் நடைபெறும் திருவிழா ஆகும். முதல் மண் திருவிழா 1998 இல் நடத்தப்பட்டது, 2007 வாக்கில், திருவிழாவுக்கு 2.2 மில்லியன் பார்வையாளர்கள் வந்தனர்.  

போரியோங்கில் மண் எடுக்கப்பட்டு, டேச்சியோன் கடற்கரை பகுதிக்கு சுமையுந்துகளில் கொண்டு செய்யப்படுகிறது. அங்கு குளம் போன்ற வட்ட வடிவித் தொட்டிகளில் கலந்து சேற்றுக் குளியலுக்குப் பயன்படுத்தபடுகிறது. அந்த மண்ணில் உடலுக்கு நன்மை தரும் உலோகத் தாதுக்கள் நிறைந்ததாகக் கருதப்படுகிறது. பல அழகுசாதனப் பொருட்களை தயாரிக்க அந்த மண் முக்கியப் இடத்தை வகிக்கிறது. இந்த திருவிழா முதலில் போரியோங் மண் அழகுசாதனப் பொருட்களுக்கான சந்தைப்படுத்தல் முறையாக கருதப்பட்டது.  

இந்த விழா சுமார் இரண்டு வார காலம் நடைபெறுகிறது என்றாலும், அதன் இறுதி வாரக் கடைசியானது கொரியாவின் மேற்கத்திய மக்களிடையே பிரபலமானது. திருவிழாவின் இறுதி வார நிகழ்வு பொதுவாக யூலை இரண்டாவது வார இறுதியில் நடக்கும்.  

## வரலாறு
1997 ஆம் ஆண்டில் போரியோங் மண் அடுக்குகளின் சேற்றைப் பயன்படுத்தி பலவிதமான அழகுசாதனப் பொருட்கள் தயாரிக்கப்பட்டன. இந்த மண்ணில் தாதுக்கள், பெண்ட்டோனைட்டுகள், ஜெர்மானியங்கள் நிறைந்ததாகக் கூறப்பட்டது, இவை அனைத்தும் இயற்கையாகவே இப்பகுதியில் சேற்றில் காணப்படுகின்றன.  

இந்த அழகுசாதனப் பொருட்களை ஊக்குவிக்கும் வகையில், போரியோங் மண் திருவிழா ஏற்பாடு செய்யப்பட்டது. இந்த திருவிழாவின் மூலம், மக்கள் சேறு மற்றும் அழகுசாதனப் பொருட்கள் பற்றி மேலும் அறிந்து கொள்வார்கள் என்று நம்பப்பட்டது.  

## ஈர்ப்புகள்
திருவிழாவுக்காக போரியங் கடற்கரையில் பல இடங்களில் இதற்கான ஏற்பாடுகள் செய்யபடுகின்றன. மண் குளம், மண் சரிவுகள், மண் சறுக்கு அலை சறுக்கு, சறுக்கு விளையாட்டு, கயிற்றைப் பிடித்துக் கொண்டு குழியில் விழாமல் கடக்கும் போட்டிகள் போன்றவை ஏற்பாடு செய்யபடுகின்றன. இதில் கலந்து கொள்ள கட்டணம் வசூலிக்கபடுகிறது. கட்டணத்தை இணைவழியிலும் அல்லது அந்த இடத்திலும் செலுத்தலாம். உடலில் ஓவியம் வரைவதற்காக வண்ண சேறும் தயாரிக்கப்படுகிறது. கடற்கரையில் ஒரு பெரிய மேடை அமைக்கப்படுகிறது. அதில் இசை நிகழ்ச்சிகள், போட்டிகள் மற்றும் பல்வேறு காட்சி ஈர்ப்புகளும் பயன்படுத்தப்படுகிறது.  

போரியோங்கிலிருந்து கொண்டுவரப்படும் சேற்றைப் பயன்படுத்தி தயாரிக்கப்பட்ட அழகுசாதனப் பொருட்களை விற்கும் ஒரு சிறிய சந்தை கடற்கரையில் இயங்குகிறது. அங்கு பல்வேறு உடல்நல மற்றும் அழகு சிகிச்சை மையங்கள் உடற்பிடிப்பு, குத்தூசி மருத்துவம், சேற்று மருத்துவ குணங்களைப் பயன்படுத்தி மற்ற சிகிச்சைகள் வழங்கப்படுகின்றன.பெரிய வாணவேடிகையுடன் திருவிழா நிறைவுபெறுகிறது.  

## காட்சியகம்
# மயூர்பஞ்ச் மக்களவைத் தொகுதி


**மயூர்பஞ்ச் மக்களவைத் தொகுதி** (*Mayurbhanj Lok Sabha constituency*) கிழக்கு இந்திய மாநிலமான ஒடிசாவில் உள்ள 21 மக்களவைத் தொகுதிகளில் ஒன்றாகும்.  

## சட்டமன்றப் பிரிவுகள்
எல்லை மறுநிர்ணயம் செய்யப்பட்டதைத் தொடர்ந்து, தற்போது இந்தத் தொகுதியில் பின்வரும் சட்டமன்றத் தொகுதிகள் உள்ளன.  
| 26 | ஜஷிபூர் (ப.கு.) | மயூர்பஞ்ச் | கணேஷ் ராம் குந்தியா | பாரதிய ஜனதா கட்சி |
| --- | --- | --- | --- | --- |
| 27 | சரசுகனா (ப.கு.) | பாதவ் அன்சுதா |  |  |
| 28 | ராய்ரங்பூர் (ப.கு.) | ஜாலன் நாயக் |  |  |
| 29 | பாங்கிரிபோசி (ப.கு.) | சஞ்சலி முர்மு |  |  |
| 31 | உடாலா (ப.கு.) | பாஸ்கர் மாதேய் |  |  |
| 33 | பாரிபாடா (ப.கு.) | பிரகாஷ் சோரன் |  |  |
| 34 | மொராடா | கிருஷ்ணா சந்திர மொகாபத்ரா | } |  |
2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயத்திற்கு முன்பு, இந்த நாடாளுமன்றத் தொகுதியை உருவாக்கிய சட்டமன்றத் தொகுதிகள் ஜஷிபூர், பகால்டா, ரைராங்பூர், பாங்க்ரிபோசி, குலியானா, பாரிபாடா மற்றும் உடாலா.  

## தேர்ந்தெடுக்கப்பட்ட உறுப்பினர்கள்
1952இல் இத்தொகுதி உருவாக்கப்பட்டதிலிருந்து இதுவரை 18 தேர்தல்கள் நடத்தப்பட்டுள்ளன.  

மயூர்பஞ்ச் மக்களவைத் தொகுதியிலிருந்து தேர்ந்தெடுக்கப்பட்ட உறுப்பினர்களின் பட்டியல் பின்வருமாறு  
| 1952 | ஆர். சி. மாஜ்கி | சார்க்கண்டு கட்சி |
| --- | --- | --- |
| 1957 |  |  |
| 1962 | மகேஸ்வர நாயக் | மத்திய இந்திய சமூக ஒற்றுமை இயக்கம் |
| 1967 | மகேந்திர மாஜ்கி | சுதந்திரா கட்சி |
| 1971 | சந்திர மோகன் சின்கா | பிரஜா சோசலிச கட்சி |
| 1977 | ஜனதா கட்சி |  |
| 1980 | Manmohan Tudu | இந்திய தேசிய காங்கிரசு |
| 1984 | சித்த லால் முர்மு | இந்திய தேசிய காங்கிரசு |
| 1989 | பாகே கோவர்தன் |  |
| 1991 |  |  |
| 1996 | சுசிலா திரியா |  |
| 1998 | சல்கான் முர்மு | பாரதிய ஜனதா கட்சி |
| 1999 |  |  |
| 2004 | சுதம் மர்ந்தி | ஜார்க்கண்ட் முக்தி மோர்ச்சா |
| 2009 | லட்சுமன் துடு | பிஜு ஜனதா தளம் |
| 2014 | ராம் சந்திர கன்சுதக் |  |
| 2019 | பிசுவேசுவர் துடு | பாரதிய ஜனதா கட்சி |
| 2024 | நப சரண் மாஜ்கி | } |

## தேர்தல் முடிவுகள்

### 2024
2024 இந்தியப் பொதுத் தேர்தலின் 7-வது கட்டமாக 1 சூன் 2024 அன்று வாக்குப்பதிவு நடைபெற்றது. வாக்குகள் 4 சூன் 2024 அன்று எண்ணப்பட்டன. பாரதிய ஜனதா கட்சி வேட்பாளர் நப சரண் மாஜி, பிஜு ஜனதா தளம் வேட்பாளர் சுதம் மாரந்தியை 2,19,334 வாக்குகள் வித்தியாசத்தில் தோற்கடித்தார்.
# காலும்மா ஆம்பிரின்சு



***காலும்மா ஆம்பிரின்சு*** (*Calumma ambreense*) என்பது மடகாசுகரில் காணப்படும் பச்சோந்தி சிற்றினமாகும்.  

## விளக்கம்
*கா. ஆம்பிரின்சு* பச்சோந்திகள் 40 முதல் 55 செமீ வரை வளரக்கூடியன. இவற்றின் அளவு காரணமாக பெரிய பச்சோந்தி சிற்றினங்களில் ஒன்றாகக் கருதப்படுகின்றன. ஆம்பர் மலைத் தேசியப் பூங்காவின் மழைக்காடுகளில் இவை வசிக்கின்றன. கா. ஆம்பிரின்சு கடல் மட்டத்திலிருந்து 600 முதல் 1200 மீட்டர் உயரத்தில் மட்டுமே வாழக்கூடியன. இவை முக்கியமாக ஒன்றரை முதல் பத்து மீட்டர் உயரமுள்ள மரங்களில் வாழ்கின்றன. இரவில், இந்தப் பச்சோந்திகள் - ஏறக்குறைய அனைத்து உயிரினங்களைப் போலவே- பிரகாசமான நிறத்தில் காணப்படும். பகல் நேரங்களில் இவை பெரும்பாலும் 2 மீ உயரத்திற்கு மேல் உள்ள மரக் கிளைகளில் அமர்ந்திருக்கும். சில நாட்களே ஆன இளம் பச்சோந்திகள் பெரும்பாலும் நிலத்திற்கு மிக அருகில் உள்ள மிக மெல்லிய செடிகளில் உறங்குகிறது.
# இரேனியம் மூவாக்சிநைட்ரேட்டு



**இரேனியம் மூவாக்சிநைட்ரேட்டு** (Rhenium trioxynitrate) என்பது ReO<sub>3</sub>NO<sub>3</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இரேனியம்(VII) மூவாக்சைடு நைட்ரேட்டு, இரேனியம் டிரையாக்சைடு நைட்ரேட்டு என்ற பெயர்களாலும் இச்சேர்மம் அழைக்கப்படுகிறது. வெண்மையான திடப்பொருளாகக் காணப்படும் இச்சேர்மமம் ஈரமான காற்றில் உடனடியாக நீராற்பகுப்புக்கு உட்படுகிறது.  

## கட்டமைப்பு
எக்சுகதிர் விளிம்பு விளைவு மற்றும் அகச்சிவப்பு நிறமாலையியல் சான்றுகள் NO<sub>2</sub><sup>+</sup>ReO<sub>4</sub><sup>–</sup> அல்லது Re<sub>2</sub>O<sub>7</sub>·N<sub>2</sub>O<sub>5</sub> வாய்பாடுகளை நிராகரிக்கின்றன. மாறாக ஒற்றைப்பல்விளிம்பு நைட்ரேட்டு ஈந்தணைவி கொண்ட பலபடிசார் கட்டமைப்பை பரிந்துரைக்கின்றன.
# மகாராஜா (2024 திரைப்படம்)



**மகாராஜா** (*Maharaja*) என்பது 2024 ஆம் ஆண்டு தமிழ் மொழியில் வெளியான அதிரடித் திரைப்படமாகும். 2017இல் வெளியான குரங்கு பொம்மை திரைப்படத்தை இயக்கிய நித்திலன் சுவாமிநாதன் இப்படத்தை இயக்கியிருந்தார். *தி ரூட்*, *திங்க் ஸ்டுடியோஸ்* மற்றும் *பேஷன் ஸ்டுடியோஸ்* இணைந்து தயாரித்தது. விஜய் சேதுபதி கதாநாயகனாக நடித்துள்ள இப்படத்தில் அனுராக் காஷ்யப், சச்சனா நமிதாஸ், மம்தா மோகன்தாஸ், நடராஜன் சுப்பிரமணியம், அபிராமி, அருள்தாஸ், முனீஷ்காந்த், மணிகண்டன், சிங்கம்புலி, பாரதிராஜா ஆகியோர் நடித்துள்ளனர்.  

## கதைச் சுருக்கம்
படத்தில் விஜய் சேதுபதி ஒரு முடிதிருத்துபவராக நடித்துள்ளார். தனது வீடு கொள்ளையடிக்கப்பட்ட பிறகு தனது *லட்சுமி* என்ற இரும்பு குப்பைத் தொட்டியை காணவில்லை என்று காவல் துறையிடம் புகார் கூறுகிறார். ஆனால் அவரது உண்மையான நோக்கங்களை போலீசார் சந்தேகிக்கத் தொடங்குகிறார்கள்.  

## தயாரிப்பு
சேதுபதியின் 50வது திரைப்படமாக இது இருப்பதால், இந்த படம் பிப்ரவரி 2023 இல் தற்காலிகமாக *வி. ஜே. எஸ் 50* என்ற தலைப்பில் அதிகாரப்பூர்வமாக அறிவிக்கப்பட்டது. முதன்மை புகைப்படம் எடுக்கும் பணி அதே மாதத்தில் தொடங்கியது. அஜனீஷ் லோக்நாத் இசையமைத்த இப்படத்திற்கு தினேஷ் புருஷோத்தமன் ஒளிப்பதிவை மேற்கொள்ள மற்றும் பிலோமின் ராஜ் படத் தொகுப்புப் பணிகளை மேற்கொண்டார்.  

## வெளியீடு
14 ஜூன் 2024 உலகம் முழுவதும் வெளியிடப்பட்ட இப்படம் விமர்சகர்களிடமிருந்து நேர்மறையான விமர்சனங்களைப் பெற்றது. 2024 இன் அதிக வசூல் செய்த தமிழ் படமாக உருவானது.  

## நடிகர்கள்

## இசை
இசையமைப்பாளர் பி. அஜனீஷ் லோக்நாத் இசை மற்றும் பின்னணி இசையமைத்துள்ளார். படத்தின் இசை உரிமையை ஜங்கிலி மியூசிக் நிறுவனம் பெற்றுள்ளது. கவிஞர் வைரமுத்து எழுதி சித் ஸ்ரீராம் பாடிய "தாயே தாயே" என்ற தனிப்பாடல் ஜூன் 2024 ன்று வெளியிடப்பட்டது. "ராஜா பய ஒண்ணு" என்ற இரண்டாவது பாடம் படம் வெளியான பிறகு 15 ஜூன் 2024 அன்று வெளியிடப்பட்டது.  

### வீட்டு ஊடகம்
ஊடகச் சேவை உரிமையை நெட்பிளிக்சு நிறுவனமும், தொலைகாட்சி உரிமையை விஜய் தொலைக்காட்சியும் பெற்றுள்ளனர். இந்தப் படம் 12 ஜூலை 2024 முதல் நெட்பிளிக்சில் திரையிடப்பட்டது.
# குஞ்சி (உத்தராகண்டம்)



**குஞ்சி**(*Gunji*), இந்தியாவின் வடக்கில் உள்ள உத்தராகண்டம் மாநிலத்தின் பிதௌரகட் மாவட்டம், தார்ச்சுலா வருவாய் வட்டம், இமயமலையில் 3200 மீட்டர் உயரத்தில் அமைந்துள்ள கிராம ஊராட்சி ஆகும். இக்கிராமம் இந்திய-நேபாள நாடுகளின் எல்லைப்பகுதியில் உள்ளது. குத்தி பள்ளத்தாக்கில் அமைந்த இக்கிராமத்தில் சாரதா ஆறு எனும் *காளி ஆறு* பாய்கிறது. இதனருகில் **குத்தி**, **நாபி** கிராமங்கள் உள்ளது.குஞ்ஜி கிராமம் வழியாக ஆதி கைலாசம், ஓம் பர்வதம், மானசரோவர் மற்றும் கயிலை மலைக்கு புனித யாத்திரை செல்லலாம்.  

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 194 குடும்பங்கள் கொண்ட குஞ்சி கிராமத்தின் மக்கள் தொகை 335 ஆகும். சராசரி எழுத்தறிவு 87.66% ஆகும். இக்கிராமத்தில் பட்டியல் சாதியினரும் பட்டியல் பழங்குடியினரும் முறையே 11 மற்றும் 195 ஆக உள்ளனர்.  
## சுற்றுலா
குஞ்சி கிராமம் வழியாக ஆதி கைலாசம், ஓம் பர்வதம், மானசரோவர் மற்றும் கயிலை மலைக்கு மலையேற்றம் மற்றும் யாத்திரை செல்பவர்கள், தார்ச்சுலா எனும் ஊரில் ஆதார் அடையாள அட்டை நகல் மற்றும் மருத்துவச் சான்றிதழைச் சமர்ப்பித்து, உள்நாட்டு நுழைவு அனுமதிச் சீட்டு பெற வேண்டும்.  
## இதனையும் காண்க
- தார்ச்சுலா-லிபுலேக் சாலை
# தர்கான்


தர்கன் நகரத்தின் அகழாய்வில் கிடைத்த மன்னர் நார்மெர் பெயர் பொறித்த முத்திரை]]  

**தர்கான்** (*Tarkhan*), பண்டைய எகிப்திய நகரம் ஆகும். இது கெய்ரோவிற்கு தெற்கே 50 கிலோ மீட்டர் தொலைவில், நைல் ஆற்றின் மேற்கு கரையில் அமைந்த பண்டைய நகரம் ஆகும். தர்கான் நகரத்தின் 2000 கல்லறைகளை அகழாய்வு செய்த போது கிடைத்த தொல்பொருட்களைக் கொண்டு ஆய்வு செய்ததில், அவைகள் கிமு 3150 முதல் கிமு 2690 முடிய பண்டைய எகிப்தை ஆண்ட துவக்க கால அரச மரபுகளுக்குரியது எனக்கண்டறியப்பட்டது. தர்கான் நகர அகழாய்வில் மன்னர் நார்மெர் பெயர் பொறித்த முத்திரை மற்றும் தர்கான் ஆடை கண்டறியப்பட்டது. மேலும் எகிப்தின் முதல் வம்ச மன்னர்களின் நித்திய வீடுகள் கண்டறியப்பட்டது.  

தர்கான் நகரத்தின் கல்லறை எண் 1060ல் பல அறைகள் கொண்ட மிகப்பெரிய நித்திய வீடு கண்டறியப்பட்டது.  

## படக்காட்சிகள்

## இதனையும் காண்க
- எகிப்தின் தொல்லியல் களங்கள்

## ஆதாரங்கள்
- Wolfram Grajetzki: "The architecture and the signification of the Tarkhan mastabas" In: *Archeo-Nil* 18 (2008), p.&nbsp;103-112
- W. Grajetzki, *Tarkhan*, In: J. Picton, I. Pridden (editors): *Unseen Images, Archive Photographs in the Petrie Museum, Volume I: Gurob, Sedment and Tarkhan*, London 2008, p.&nbsp;185-237
- W M. Flinders Petrie, G.A. Wainwright, B.A., A.H. Gardiner, D. Litt.: *Tarkhan I and Memphis V*, London 1913
- W.M. Flinders Petrie: *Tarkhan II*, London 1914
- W.M. Flinders Petrie: *Heliopolis, Kafr Ammar and Shurafa*, London 1915